**H O T Ă R Â R E**

**privind însușirea unei documentații cadastrale de alipire**

**a imobilelor cu număr cadastral 50075 și 50078 Câțcău**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 139 din 16.08.2021 privind însușirea unei documentații cadastrale de alipire a imobilelor cu număr cadastral 50075 și 50078 Câțcău, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 29.978/16.08.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 29.979/16.08.2021 şi Avizul cu nr. 29.978 din 18.08.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu dispozițiile:

* art. 108, ale art. 173 alin. (1) lit. d), alin. (5) lit.g), h), m), q), ale art. 285, ale art. 286 alin. (1)-(3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858-870, ale art. 879 și ale art. 880 din Legea privind Codul civil nr. 287/2009, republicată, cu modificările şi completările ulterioare;
* art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 23, ale art. 132 alin. (1), ale art. 134 și ale art. 135 alin. (1) lit. a) și alin. (2) din Regulamentul de avizare, recepţie şi înscriere în evidenţele de cadastru şi carte funciară, aprobat prin din Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se însuşește documentaţia cadastrală pentru alipirea imobilelor identificate cu număr cadastral 50075 Câțcău și cu număr cadastral 50078 Câțcău, aflate în proprietatea publică a Județului Cluj, situate în Comuna Câțcău, localitatea Câțcău nr. 90, Județul Cluj, cuprinsă în **anexa** care face parte integrantă din prezenta hotărâre.

**Art. 2.** Se emite acordul proprietarului- Judeţul Cluj – pentru:

1. înscrierea în evidențele de cadastru și publicitate imobiliară a documentaţiei cadastrale menționate la articolul 1;
2. înscrierea în evidențele de cadastru și publicitate imobiliară a dreptului de proprietate publică, asupra parcelei cu număr cadastral nou, în favoarea Județului Cluj;
3. înscrierea în evidențele de cadastru și publicitate imobiliară a dreptului de administrare, asupra parcelei cu număr cadastral nou, în favoarea Direcției Generale de Asistență Socială și Protecția Copilului Cluj.

**Art. 3. (1)** Se mandatează Președintele Consiliului Județean Cluj pentru semnarea documentelor necesare depunerii la Oficiul de Cadastru și Publicitate Imobiliară Cluj a documentației cadastrale elaborate pentru imobilele care face obiectul prezentei hotărâri.

**(2)** Se împuterniceşte persoana fizică juridică autorizată ANCPI-societatea Topohans SRL- pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin secretarul general al județului.

**Art. 5.** Prezenta hotărâre se comunică secretarul general al județului, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 132 din 26 august 2021**

*Prezenta hotărâre a fost adoptată cu 35 de voturi “pentru”, fiind astfel respectate prevederile legale privind majoritatea de voturi necesară.*